Referència

Menús
Quan s'inicia el , apareix la finestra principal del . La finestra conté diversos components: una barra de menús, una barra d'eines, un calendari de mes, un plafó principal amb la vista actual d'esdeveniments i una llista de tasques pendents.
Els menús proveeixen accés a totes les operacions comunes que es poden realitzar amb el calendari, incloent-hi desa, carrega, afegeix o suprimeix esdeveniments, tasques pendents i entrades de diari, imprimeix i més.
Cal tenir present que quan s'utilitza el com a component de calendari del , els menús difereixen dels que té l'aplicació quan funciona en solitari.

Fitxer
El menú Fitxer proveeix accés a funcions que impliquen a tot el calendari.
O Fitxer Obre 	Obre un diàleg de fitxers que us permetrà seleccionar un fitxer nou vCalendar o iCalendar per a carregar. Si heu fet canvis al calendari actual, se us indicarà l'opció de desar-los abans de carregar-ne un de nou.
Per a més informació sobre això, si us plau, consulteu Importar, exportar i mantenir els calendaris.
P Fitxer Imprimeix 	Escolliu Imprimeix o feu clic sobre la seva icona per a imprimir el calendari actual. Podeu especificar l'interval de dates a imprimir (bé manualment o amb el giny de calendari) i l'estil d'impressió (dia, setmana, mes o tasca pendent i diari).
Fitxer Vista prèvia d'impressió 	Si escolliu Vista prèvia d'impressió o feu clic sobre la icona Vista prèvia d'impressió, el calendari actual serà imprès a la pantalla, en comptes de la impressora. Utilitzeu aquesta característica per a verificar si la impressió serà correcta quan la inicieu.
Podeu especificar l'interval de dates a imprimir (bé manualment o amb el giny de calendari) i el tipus de vista (dia, setmana, mes o tasca pendent).
Fitxer Importa Importa un calendari 	Si teniu un fitxer iCalendar o vCalendar en algun lloc i voleu fusionar-lo amb el vostre propi calendari, afegir un recurs nou o obrir-lo en una finestra nova, escolliu aquest element de menú. Un bon moment per a fer-ho és quan rebeu un vCalendar amb unes quantes entrades mitjançant correu electrònic, per exemple.
Per a més informació sobre aquesta acció, si us plau, consulteu Importar calendaris.
Fitxer Importa Obtén les novetats... 	Aquesta acció obre el diàleg Obtén les novetats, el qual us oferirà una llista amb els calendaris que podeu descarregar. Aquests esdeveniments es poden afegir al vostre calendari.
Per a més informació sobre aquesta acció, si us plau, consulteu Publicar i descarregar utilitzant «Obtén les novetats».
Fitxer Exporta Exporta com a iCalendar 	Aquesta acció exportarà tots els vostres esdeveniments, tasques pendents i entrades de diari actives (independentment del recurs al qual pertanyin) com a un fitxer nou iCalendar.
Per a més informació sobre aquesta acció, si us plau, consulteu Exportar calendaris.
Fitxer Arxiva les incidències antigues... 	De tant en tant haureu de suprimir els vostres esdeveniments antics.
Per a més informació sobre aquesta acció, si us plau, consulteu Mantenir els vostres calendaris.
Fitxer Neteja les tasques pendents finalitzades 	Aquesta acció elimina totes les tasques pendents finalitzades del vostre calendari actiu.
Per a més informació sobre aquesta acció, si us plau, consulteu Mantenir els vostres calendaris.
Q Fitxer Surt 	Quan seleccioneu Surt o feu clic sobre la icona Surt, la finestra de calendari actual marxarà, demanant-vos que deseu si el calendari actual ha estat modificat, però encara no ha estat desat.
Això no té efectes sobre altres finestres de calendari que poguessin estar obertes. Heu de sortir de cada finestra de calendari individualment.

Edita
Amb el menú Edita podeu editar i cercar esdeveniments i tasques pendents.
Els elements de menú Retalla, Copia i Enganxa segueixen la mateixa moda que en altres aplicacions de . Amb l'element de menú Cerca, podreu trobar esdeveniments i tasques pendents a través del calendari actual.
Z Edita Desfés 	Desfà l'última acció o, en altres paraules, retorna el calendari a l'estat en el qual estava immediatament abans de l'última acció.
Z Edita Refés 	Refà l'última acció o, en altres paraules, retorna el calendari a l'estat en el qual estava immediatament abans de l'última acció de desfer.
X Edita Retalla 	Talla els esdeveniments seleccionats al porta-retalls, suprimint-los del vostre calendari.
C Edita Copia 	Copia el/s element/s seleccionat/s al porta-retalls, però deixant-lo/s intacte/s.
V Edita Enganxa 	Enganxa insereix els continguts del porta-retalls en el vostre calendari. El porta-retalls ha de contenir un element vCalendar o iCalendar vàlid, proveït o bé per una operació de Retalla/Copia prèvia o per una selecció feta fora del . Se us avisarà si els continguts del porta-retalls no s'entenen.
De tota manera, podeu utilitzar de forma segura les dreceres de teclat C i V per a copiar dades de text des d'una aplicació externa a l'edició d'esdeveniments del i viceversa.
Edita Suprimeix 	Suprimeix els elements actualment seleccionats, esborrant-los de calendari.
F Edita Cerca 	Escolliu Cerca des del menú Edita o feu clic en la icona Cerca per a trobar esdeveniments, tasques pendents i entrades de diari pel seu resum, descripció i/o etiquetes.
Per a més informació sobre aquesta acció, si us plau, consulteu Cercar.

Visualitza
Hi ha diverses vistes diferents disponibles per a mostrar els esdeveniments, tasques pendents i entrades de diari. El és prou intel·ligent per a recordar entre les sessions quina ha estat l'última vista activa, i la propera vegada que s'iniciï, es mostrarà aquesta vista.
En general, cada vista proveeix una manera de mostrar les entrades del diari, tasques pendents i esdeveniments restringits a un període de temps o estil de visualització en particular. Feu clic sobre qualsevol element per a seleccionar-lo com a acció més endavant. Fer clic dret sobre un element per a fer aparèixer un menú amb opcions com Edita, Suprimeix i així successivament. També podeu utilitzar el menú Acció per a realitzar operacions similars.
Visualitza Agenda 	Canvia a mostrar la vista d'agenda.
Per a més informació sobre aquesta acció, si us plau, consulteu La vista Agenda.
Visualitza Vista mensual 	Canvia la pantalla a la vista de mes.
Per a més informació sobre aquesta acció, si us plau, consulteu La vista Mes.
Visualitza Línia de temps 	Canvia a mostrar la vista de línia de temps.
Per a més informació sobre aquesta acció, si us plau, consulteu La vista Línia de temps.
Visualitza Llista de tasques pendents 	Canvia a mostrar la vista de la llista de tasques pendents.
Per a més informació sobre aquesta acció, si us plau, consulteu La Llista de tasques pendents.
Visualitza Llista d'esdeveniments 	Canvia a mostrar la vista de llista.
Per a més informació sobre aquesta acció, si us plau, consulteu La vista Llista d'esdeveniments.
Visualitza Què toca ara 	Canvia a mostrar la vista «Què toca ara».
Aquesta vista mostra els vostres propers esdeveniments i tasques pendents. Els esdeveniments i tasques pendents es mostren un per línia.
Per a més informació sobre aquesta acció, si us plau, consulteu La vista «Què toca ara?».
Visualitza Diari 	Canvia a mostrar la vista de diari.
Per a més informació sobre aquesta acció, si us plau, consulteu La vista Diari.
Visualitza Actualitza 	 Actualitza la vista mostrada actualment.
Visualitza Zoom 	Useu aquest submenú per a ajustar la vista actual perquè mostri més o menys dades.
A la vista d'agenda (vista de dia/es o setmana), podeu utilitzar les accions d'apropament per a mostrar més o menys dies (Zoom Apropa horitzontalment i Zoom Allunya horitzontalment), o més o menys hores del dia (Zoom Apropa verticalment i Zoom Allunya verticalment).
Visualitza Filtre 	Aquest submenú ofereix accés als filtres que ja s'han creat utilitzant el diàleg Edició dels filtres de calendari. Seleccioneu en aquest submenú el filtre a utilitzar en la vista del . Si no voleu utilitzar un filtre, escolliu Cap filtre.

Ves
Per a més informació sobre com navegar per les vistes del , si us plau, consulteu Les vistes del.
Ves Enrere 	Va cap al dia, setmana o mes anterior, depenent de la vista.
Ves Endavant 	Va cap al dia, setmana o mes següent, depenent de la vista.
Ves A avui 	Va cap al període de temps que inclou el dia actual.
Ves Dia 	Canvia a mostrar la vista de dia.
Per a més informació sobre aquesta acció, si us plau, consulteu La vista Agenda.
Ves x dies següents 	Canvia a mostrar la vista dels x dies següents, a on x s'estableix en la configuració principal del .
Per a més informació sobre aquesta acció, si us plau, consulteu La vista Agenda.
Ves Setmana laboral 	Canvia a mostrar la vista de setmana laboral.
Aquesta és la mateixa vista que la de setmana, excepte en què tan sols es mostren els dies laborables.
Per a més informació sobre aquesta acció, si us plau, consulteu La vista Agenda.
Ves Setmana 	Canvia a mostrar la vista de setmana.
La vista de setmana proveeix una vista similar a la del dia. Els esdeveniments per als set dies es mostren junts. Totes les funcions disponibles per a la vista del dia també estan disponibles en la vista de setmana.
Per a més informació sobre aquesta acció, si us plau, consulteu La vista Agenda.

Accions
Accions Esdeveniment nou... 	Escolliu Esdeveniment nou... per a crear un esdeveniment nou.
Teniu una descripció detallada de la finestra d'esdeveniments en la secció Introduir esdeveniments.
Accions Tasca pendent nova... 	Escolliu Tasca pendent nova... per a crear una tasca pendent nova. Inicialment, la tasca pendent no tindrà data de venciment, però en podeu indicar una.
Teniu una descripció detallada de la finestra de tasques pendents en la secció Introduir tasques pendents.
Accions Subtasca pendent nova... 	Escolliu Subtasca pendent nova... per a començar a escriure una subtasca pendent nova. La tasca pendent seleccionada serà el pare de la subtasca pendent. Inicialment, la tasca pendent no tindrà data de venciment, però en podeu indicar una.
Teniu una descripció detallada de la finestra de tasques pendents en la secció Introduir tasques pendents.
Accions Diari nou... 	Escolliu Diari nou... per a començar a escriure una entrada del diari.
Accions Mostra 	Escolliu-la per a obrir un diàleg que mostri els detalls de l'entrada de diari, esdeveniment o tasca pendent seleccionada actualment.
Accions Edita... 	Escolliu-la per a editar l'entrada de diari, esdeveniment o tasca pendent seleccionada actualment.
∇ Accions Elimina 	Escolliu-la per a eliminar l'entrada de diari, esdeveniment o tasca pendent seleccionada actualment.
Accions Fes independent la subtasca pendent 	Escolliu Fes independent la subtasca pendent per a deslligar la subtasca pendent seleccionada del seu pare i fer-la independent.

Planifica
Planifica Publica la informació de l'element... 	Envia per correu electrònic l'element, tasca pendent o entrada de diari seleccionada en el format iCalendar.
Per a més informació sobre aquesta acció, si us plau, consulteu Publicar un esdeveniment, una tasca pendent o una entrada de diari.
Planifica Envia una invitació als assistents 	Envia la tasca pendent o esdeveniment seleccionat als assistents i, si és necessari, una sol·licitud de confirmació.
Per a més informació sobre aquesta acció, si us plau, consulteu Enviar invitacions i processar les respostes.
Planifica Envia una actualització de l'estat 	Si heu canviat el vostre estat com a assistent, escolliu aquest element de menú per a enviar el vostre estat actualitzat (acceptat, condicional, ) a l'organitzador de l'element.
Per a més informació sobre aquesta acció, si us plau, consulteu Respondre a una invitació.
Planifica Envia la cancel·lació als assistents 	Si voleu cancel·lar un esdeveniment o una tasca pendent, seleccioneu-la i escolliu aquest element del menú per a notificar la cancel·lació als assistents.
Per a més informació sobre aquesta acció, si us plau, consulteu Cancel·lar un esdeveniment o una tasca pendent.
Planifica Petició d'actualització 	Demana a l'organitzador l'última versió de l'esdeveniment o de la tasca pendent seleccionada.
Per a més informació sobre aquesta acció, si us plau, consulteu Demanar l'última versió d'un esdeveniment o d'una tasca pendent.
Planifica Petició de canvi 	Envia una proposta a l'organitzador de l'esdeveniment o tasca pendent seleccionada.
Per a més informació sobre aquesta acció, si us plau, consulteu Enviar una proposta alternativa.
Planifica Envia per correu la informació de lliure/ocupat... 	Envia per correu electrònic la informació de lliure/ocupat a una o més adreces de correu electrònic.
Per a més informació sobre aquesta acció, si us plau, consulteu Informació sobre lliure/ocupat.
Planifica Puja la informació de lliure/ocupat 	Publica la informació de lliure/ocupat en el servidor de treball en grup. Els altres usuaris podran rebre la informació.
Per a més informació sobre aquesta acció, si us plau, consulteu Informació sobre lliure/ocupat.

Arranjament i Ajuda
A més dels menús comuns del descrits al capítol Menú en els Fonaments del , l'aplicació disposa d'aquestes entrades de menú específiques als menús Arranjament i Ajuda:
Arranjament Barra lateral 	Feu clic en els elements de menú d'aquest submenú per a mostrar o ocultar els components de la barra lateral del . Cal tenir present que la barra lateral tan sols és visible quan la vista actual no utilitza tota la finestra.
Arranjament Configura la data i l'hora... 	Feu clic en aquest element de menú per a establir els formats de data i d'hora de l'escriptori. Cal tenir present que aquesta opció la comparteixen les altres aplicacions de l'escriptori.
Arranjament Gestiona els filtres de vista... 	Escolliu aquest element de menú per a obrir el diàleg Edició dels filtres. Utilitzant aquest diàleg podreu crear, eliminar i editar filtres que afecten els elements que són mostrats pel .
Arranjament Gestiona les etiquetes... 	Escolliu aquest element de menú per a obrir el diàleg Gestió de les etiquetes. Utilitzant aquest diàleg podreu crear, eliminar i editar les etiquetes dels elements de calendari. Les etiquetes s'usen per a organitzar els vostres esdeveniments i tasques pendents en grups relacionats.